pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 กันยายน 2563
วันอังคารที่ 1 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย ทั้งหมดเป็นผู้ที่เดินทางกลับจากประเทศฟิลิปปินส์ และเข้ากักตัวในสถานที่รัฐกําหนด มีผู้ป่วยกลับบ้านได้ 22 ราย ทําให้มีผู้ป่วยกลับบ้านสะสม 3,274 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 1 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย ทั้งหมดเป็นผู้ที่เดินทางกลับจากประเทศฟิลิปปินส์ และเข้ากักตัวในสถานที่รัฐกําหนด มีผู้ป่วยกลับบ้านได้ 22 ราย ทําให้มีผู้ป่วยกลับบ้านสะสม 3,274 ราย หรือคิดเป็นร้อยละ 95.82 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 85 ราย หรือร้อยละ 2.49 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,417 ราย
สําหรับผู้ติดเชื้อรายใหม่ที่เดินทางกลับจากประเทศฟิลิปปินส์ 5 ราย แบ่งเป็น
รายที่ 1 – 3 เป็น เพศหญิง สัญชาติฟิลิปปินส์ อายุ 26, 28, 37 ปี อาชีพรับจ้าง (ครูสอนภาษา) เดินทางถึงประเทศไทยวันที่ 25 สิงหาคม 2563 เข้ากักตัวในสถานที่รัฐกําหนด (Alternative State Quarantine) ในกรุงเทพมหานคร พบเชื้อจากการตรวจครั้งแรกวันที่ 28 สิงหาคม 2563 (วันที่ 3 ของการกักตัว) ไม่มีอาการ
รายที่ 4 - 5 เป็นเพศชาย อายุ 3 ปี และหญิง อายุ 15 ปี อาชีพนักเรียน สัญชาติฝรั่งเศส ทั้ง 2 รายเป็นสมาชิกในครอบครัวเดียวกันเดินทางพร้อมครอบครัว ถึงประเทศไทยวันที่ 29 สิงหาคม 2563 เข้ากักตัวในสถานที่รัฐกําหนด (Alternative State Quarantine) ในกรุงเทพมหานคร พบเชื้อจากการตรวจครั้งแรก วันที่ 29 สิงหาคม 2563 (วันที่ 0 ของการกักตัว)
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า ขณะนี้ประเทศไทยมีผู้ติดเชื้อที่ยังรักษาอยู่ในโรงพยาบาลไม่ถึง 100 ราย ซึ่งสะท้อนให้เห็นว่าประเทศไทยมีระบบการดูแลรักษาผู้ป่วยและผู้ติดเชื้อที่มีคุณภาพ ส่งผลให้มีอัตราการรอดชีวิตสูง เสียชีวิตเพียงร้อยละ 1.7 ซึ่งผู้เสียชีวิต
ส่วนใหญ่เป็นผู้ที่มีภาวะแทรกซ้อนหรือมีการป่วยด้วยโรคเรื้อรังอื่นมาก่อน
สถานการณ์แพร่ระบาดของเชื้อโควิด 19 ในประเทศไทย ขณะนี้มีผู้ติดเชื้อรายใหม่จํานวนน้อยราย เป็นผู้ที่เดินทางมาจากต่างประเทศและเข้ากักตัวในสถานที่รัฐจัดให้ หรือสถานที่รัฐกําหนด หรือโรงพยาบาลทางเลือก อย่างไรก็ตาม อาจมีการแพร่เชื้อในประเทศเกิดขึ้นได้อีก กระทรวงสาธารณสุขจึงเตรียมความพร้อมในการรับมือกับสถานการณ์โรคโควิด 19 อย่างเต็มที่ทั้ง ยา เวชภัณฑ์ เตียง การตรวจแลป และบุคลากรทางการแพทย์ ถ้าหากมีการระบาดเกิดขึ้นจริง เนื่องจากหลายประเทศทั่วโลกยังคงพบการแพร่ระบาด รวมถึงในประเทศเพื่อนบ้านที่มีการเพิ่มจํานวนของผู้ติดเชื้อรายใหม่อย่างก้าวกระโดด แม้ว่าหน่วยงานด้านความมั่นคง สาธารณสุข และหน่วยงานที่เกี่ยวข้องจะเข้มงวดมาตรการตามพื้นที่แนวชายแดนเพื่อเฝ้าระวังป้องกันผู้ที่เดินทางเข้ามาจากพื้นที่ระบาด แต่อาจมีแรงงานต่างด้าวที่ลักลอบเข้าประเทศอย่างผิดกฎหมายหลุดลอดเข้ามาในชุมชนได้ บุคคลกลุ่มนี้จะไม่ได้ผ่าน การคัดกรองโรคโควิด 19 ตามระบบ ซึ่งมีความเสี่ยงสูงที่จะนําเชื้อเข้าสู่ประเทศไทย จึงขอความร่วมมือประชาชน กํานัน ผู้ใหญ่บ้าน และ อสม. ช่วยกันเป็นหูเป็นตาสอดส่องคนแปลกหน้าที่เข้ามาในชุมชน หากสงสัยขอให้แจ้งเจ้าหน้าที่ให้เข้ามาตรวจสอบ และเฝ้าระวังสอบสวนโรคในพื้นที่ทันที เพื่อความปลอดภัยของคนในชุมชน
********************* 1 กันยายน 2563
***************************************
รัฐบาลไทย-ข่าวทำเนียบรัฐบาล-ทุ่ม 1.9 พัน ลบ. ก้าวสู่ผู้นำเกษตรอินทรีย์อาเซียน
วันจันทร์ที่ 14 กันยายน 2563
ทุ่ม 1.9 พัน ลบ. ก้าวสู่ผู้นําเกษตรอินทรีย์อาเซียน
--
#ไทยคู่ฟ้าสินค้าเกษตรอินทรีย์มีโอกาสเติบโตในตลาดโลกเป็นอย่างมาก ซึ่งรัฐบาลได้ให้ความสําคัญกับการทําเกษตรอินทรีย์อย่างเต็มที่ โดยผ่านมาได้ส่งเสริมการบริโภคเกษตรอินทรีย์ในกลุ่มโรงเรียน โรงพยาบาล โรงแรม ร้านอาหาร และที่ประสบความสําเร็จเป็นอย่างมาก คือ โครงการข้าวอินทรีย์ที่สามารถขยายพื้นที่ได้ปีละประมาณ 3 แสนไร่ สําหรับแผนปฏิบัติการด้านเกษตรอินทรีย์ พ.ศ. 2560 - 2565 ได้วางยุทธศาสตร์ไว้ 3 ด้านประกอบด้วย
1. การส่งเสริมการวิจัย การสร้างและเผยแพร่องค์ความรู้ และนวัตกรรมเกษตรอินทรีย์
2. พัฒนาการผลิตผลิต และบริการเกษตรอินทรีย์
3. พัฒนาการตลาดสินค้าและบริการ และการรองรับมาตรฐานเกษตรอินทรีย์ในระดับชุมชน ประเทศ และภูมิภาคอาเซียน ซึ่งขณะนี้กลุ่มประเทศอาเซียนได้ตกลงที่จะจัดทํามาตรฐานกลางของอาเซียน หรือชื่อทางการว่า Mutual Recognition Arrangement for Organic Agriculture
.
สําหรับปีงบประมาณ 2564 จะมีโครงการต่าง ๆ เพื่อเดินหน้าขับเคลื่อนเกษตรอินทรีย์ รวมทั้งสิ้น 209 โครงการ งบประมาณ 1.9 พันล้านบาท จึงขอเชิญชวนให้เกษตรกรหันมาปลูกพืชเกษตรอินทรีย์เพิ่มรายได้ และหากท่านใดสนใจจะพัฒนาความรู้เรื่องการผลิตและการตลาด สามารถหาข้อมูล และปรึกษาได้ที่เกษตรอําเภอใกล้บ้าน หรือศูนย์บริการข้อมูลข่าวสารกระทรวงเกษตรและสหกรณ์ Call Center 1170
รัฐบาลไทย-ข่าวทำเนียบรัฐบาล-นายกรัฐมนตรี แจงการจัดซื้อเรือดำน้ำเป็นเรื่องของกรรมาธิการ ย้ำรัฐบาลดำเนินการทุกอย่างเพื่อความปลอดภัยของประเทศและประชาชนเป็นสำคัญ
วันพุธที่ 26 สิงหาคม 2563
นายกรัฐมนตรี แจงการจัดซื้อเรือดําน้ําเป็นเรื่องของกรรมาธิการ ย้ํารัฐบาลดําเนินการทุกอย่างเพื่อความปลอดภัยของประเทศและประชาชนเป็นสําคัญ
พลเอก ประยุทธ์ จันทร์โอชา นายกรัฐมนตรี ชี้แจงการจัดซื้อเรือดําน้ําเป็นเรื่องของกรรมาธิการ ย้ํารัฐบาลดําเนินการทุกอย่างเพื่อความปลอดภัยของประเทศและประชาชนเป็นสําคัญ
วันนี้ (26 ส.ค.63) เวลา 11.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สัมภาษณ์กับสื่อมวลชนต่อกรณีการจัดซื้อเรือดําน้ําของกองทัพเรือว่าคณะกรรมาธิการกําลังพิจารณาอยู่ ซึ่งที่ผ่านมาก็ได้มีการชี้แจงอธิบายถึงเหตุผลความจําเป็นและหลักเกณฑ์ต่าง ๆ ทั้งหมดแล้ว ทั้งนี้ย้ําว่าอะไรก็ตามที่จะสร้างความปลอดภัยไม่ใช่เพื่อใครแต่เพื่อประเทศชาติ คนไทยทุกคนและทรัพยากรของประเทศ และพิจารณาดําเนินการสอดคล้องกับสถานการณ์ที่เปลี่ยนแปลงของโลกในปัจจุบัน ยืนยันว่าไม่ได้ต้องการมีไว้เพื่อสู้กับใครแต่เป็นอาวุธทางยุทธศาสตร์ และเป็นการดําเนินการซึ่เป็นงบประมาณของกองทัพเรืออยู่แล้ว ส่วนจะได้หรือไม่ได้ก็ขึ้นอยู่กับคณะกรรมาธิการเป็นผู้พิจารณา
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ยก 5 ข้อเสนอคณะกรรมาธิการตรวจสอบข้อเท็จจริงและข้อกฎหมาย คดีนายวรยุทธฯ ย้ำหลักยุติธรรมคือหลักการสำคัญประเทศ
วันอังคารที่ 1 กันยายน 2563
นายกรัฐมนตรี ยก 5 ข้อเสนอคณะกรรมาธิการตรวจสอบข้อเท็จจริงและข้อกฎหมาย คดีนายวรยุทธฯ ย้ําหลักยุติธรรมคือหลักการสําคัญประเทศ
นายกรัฐมนตรี ยก 5 ข้อเสนอคณะกรรมาธิการตรวจสอบข้อเท็จจริงและข้อกฎหมาย คดีนายวรยุทธฯ ย้ําหลักยุติธรรมคือหลักการสําคัญประเทศ
วันนี้ (1 ก.ย. 63) เวลา 12.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีสํานักงานอัยการสูงสุดมีคําสั่งไม่ฟ้องดําเนินคดีอาญากับนายวรยุทธ อยู่วิทยา ในข้อหาขับรถโดยประมาททําให้ดาบตํารวจ วิเชียร กลั่นประเสริฐ ถึงแก่ชีวิตขณะปฏิบัติหน้าที่ เมื่อ พ.ศ. 2555 แม้นจะดําเนินคดีในลักษณะนี้จํานวนมาก แต่เพื่อสังคมและประชาชนมั่นใจในกระบวนการยุติธรรมของประเทศไทย จึงได้มอบหมาย นาย วิชา มหาคุณ เป็นประธานคณะกรรมการตรวจสอบข้อเท็จจริงและข้อกฎหมาย ซึ่งได้เสนอรายงานการทํางานอย่างต่อเนื่อง ซึ่งนายกรัฐมนตรีย้ําว่าไม่สามารถไปก้าวล่วงอํานาจฝ่ายนิติบัญญัติ หรือสํานักงานอัยการสูงสุดที่เป็นองค์กรอิสระ เพียงแต่กําชับการทํางานของเจ้าหน้าที่ตํารวจให้มีความรอบคอบ เพราะหลักยุติธรรมต้องเป็นหลักการสําคัญของประเทศ
ทั้งนี้ คณะกรรมการฯ รายงานคดีดังกล่าวใช้ระยะเวลาดําเนินการมากว่า 8 ปี และมีหน่วยงานที่เกี่ยวข้องมากมายซึ่งอาจมีการร่วมมือเป็นกระบวนการ รวมถึงมีการร้องเรียนขอความเป็นธรรมจํานวน 14 ครั้ง ซึ่งจะต้องมีการตรวจสอบเพื่อให้เกิดความชัดเจน เพื่อลดความขัดแย้งในสังคม จากข้อเท็จจริงและพยานหลักฐานจึงมีข้อเสนอ 5 ข้อ ได้แก่ 1. การยกคดีขึ้นดําเนินการใหม่ โดยเฉพาะคดีที่ยังไม่ขาดอายุความ 2. ดําเนินคดีทางวินัยและอาญาแก่ผู้ที่เกี่ยวข้องทุกฝ่าย 3. ในเรื่องที่ยังไม่มีความชัดเจนว่ามีความผิดหรือไม่ จะต้องมีตรวจสอบพฤติการณ์ทางจริยธรรม 4. ซักซ้อมความเข้าใจเกี่ยวกับการมอบอํานาจของผู้บังคับบัญชา และ 5. การปรับแก้ไข/เพิ่มติมกฎหมาย ระเบียบ ที่เกี่ยวข้อง
ในตอนท้าย นายกรัฐมนตรีกล่าวว่าหน่วยงานที่เกี่ยวจะต้องดําเนินงานตามอํานาจหน้าที่ และรัฐบาลมอบหมายให้สํานักงานคณะกรรมการป้องกันและปราบปรามการทุจริตในภาครัฐเป็นศูนย์กลางในการติดตามข่าวสารเพื่อให้ประชาชนทราบอย่างต่อเนื่อง ทั้งนี้ คณะกรรมการฯ ได้ขอเพิ่มระยะเวลาทํางานอีก 30 วัน หากประชาชนมีข้อเสนอหรือเบาะแสต่าง ๆ สามารถส่งให้คณะกรรมการฯ ดําเนินการต่อได้
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผ้าฝ้ายมัสลินที่นิยมนำมาผลิตหน้ากากอนามัยมีคุณสมบัติอย่างไรบ้าง ??
วันเสาร์ที่ 29 สิงหาคม 2563
ผ้าฝ้ายมัสลินที่นิยมนํามาผลิตหน้ากากอนามัยมีคุณสมบัติอย่างไรบ้าง ??
ผ้าฝ้ายมัสลินมีคุณสมบัติอย่างไร
Q : ผ้าฝ้ายมัสลินที่นิยมนํามาผลิตหน้ากากอนามัยมีคุณสมบัติอย่างไรบ้าง ??
A : 1.กันละอองน้ําได้ดีที่สุด
2.เส้นใยผ้ากันอนุภาคได้ดี
3.ซักได้มากกว่า 100 ครั้ง โดยเนื้อผ้าไม่เสื่อม
4.เป็นผ้าที่หาง่าย นิยมนํามาทําเป็นผ้าอ้อมเด็ก
รัฐบาลไทย-ข่าวทำเนียบรัฐบาล-การฉายแสงด้วยหลอดไฟยูวีสามารถทำลายเชื้อไวรัสโควิด-19 ได้หรือไม่ ควรหรือไม่ควรใช้ และใช้กับอะไรได้บ้าง ??
วันเสาร์ที่ 5 กันยายน 2563
การฉายแสงด้วยหลอดไฟยูวีสามารถทําลายเชื้อไวรัสโควิด-19 ได้หรือไม่ ควรหรือไม่ควรใช้ และใช้กับอะไรได้บ้าง ??
ฉายแสงด้วยหลอดไฟยูวีสามารถทําลายเชื้อไวรัสโควิด-19 ได้หรือไม่  ??
Q : การฉายแสงด้วยหลอดไฟยูวีสามารถทําลายเชื้อไวรัสโควิด-19 ได้หรือไม่ ควรหรือไม่ควรใช้ และใช้กับอะไรได้บ้าง ??
A : รังสียูวีสามารถฆ่าเชื้อไวรัสโควิด-19 ได้ โดยสามารถใช้กับสิ่งของ เช่น ช้อน ส้อม ด้วยการฉายแสงทําลายเชื้อโรค แต่ไม่แนะนําให้นํามาใช้กับร่างกาย
รัฐบาลไทย-ข่าวทำเนียบรัฐบาล-รมว.สุริยะฯ เผย นิสสันมั่นใจศักยภาพฐานการผลิตของไทย เดินหน้าลงทุนต่อไป
วันจันทร์ที่ 24 สิงหาคม 2563
รมว.สุริยะฯ เผย นิสสันมั่นใจศักยภาพฐานการผลิตของไทย เดินหน้าลงทุนต่อไป
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เผย นิสสันมั่นใจศักยภาพฐานการผลิตของไทย เดินหน้าลงทุนต่อไป
สุริยะ เผย ค่ายนิสสันเชื่อมั่นประเทศไทยปิดโรงงานรถยนต์ในอินโดนีเซียมาผลิตที่ไทยแห่งเดียวในภูมิภาคอาเซียน พร้อมแผนดําเนินการธุรกิจระยะยาว ส่งผลดีต่อการจ้างงานและเศรษฐกิจของประเทศ พร้อมเร่งขับเคลื่อนมาตรการสนับสนุนการผลิตรถยนต์ไฟฟ้าผ่านคณะกรรมการนโยบายยานยนต์ไฟฟ้าแห่งชาติ เพื่อให้ประเทศไทยบรรลุเป้าหมายเป็นฐานการผลิตรถยนต์ไฟฟ้าสําคัญของโลกต่อไป
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังหารือกับนายราเมช นาราสิมัน ประธานบริษัท นิสสัน มอเตอร์ (ประเทศไทย) จํากัด ว่า บริษัท นิสสันฯ ได้มีการปิดโรงงานในประเทศอินโดนีเซีย เพื่อรวมฐานการผลิตเพื่อส่งออกไว้ที่ประเทศไทยเพียงแห่งเดียวในภูมิภาคอาเซียน โดยล่าสุด บริษัทฯ ได้มีการเปิดตัว Nissan Kicks รถยนต์ที่ขับเคลื่อนด้วยไฟฟ้า 100% โดยไม่ต้องชาร์จ ซึ่งนําเทคโนโลยีใหม่ e-Powers มาใช้ในรถยนต์ที่ผลิตในประเทศไทยเป็นแห่งแรก ของโลก (นอกเหนือจาก การผลิตในบริษัทแม่ ณ ประเทศญี่ปุ่น) โดยรถยนต์รุ่นนี้มีการผลิตในไทย และส่งออกไปจําหน่ายยังญี่ปุ่นอีกด้วย นอกจากนี้ บริษัทฯ ได้แจ้งแผนการดําเนินธุรกิจระยะยาวในประเทศไทย ทั้งในโครงการผลิตรถยนต์ไฮบริด และรถยนต์ไฟฟ้า ซึ่งได้รับการอนุมัติส่งเสริมการลงทุนจากบีโอไอแล้ว อันแสดงให้เห็นถึงความเชื่อมั่นของนักลงทุนต่อทิศทางและนโยบายการพัฒนาอุตสาหกรรมยานยนต์ของภาครัฐ ซึ่งจะส่งผลดีต่อการจ้างงานและเศรษฐกิจของประเทศไทยต่อไป
“ กระทรวงอุตสาหกรรมได้ให้ความมั่นใจว่า ถึงแม้วิกฤตโควิด-19 ที่ผ่านมาจะส่งผลกระทบต่อระบบเศรษฐกิจทั้งในประเทศไทยและทั่วโลก แต่กระทรวงอุตสาหกรรมยังให้ความสําคัญในการรักษาฐานการผลิตสําหรับอุตสาหกรรมยานยนต์ไทย โดยพร้อมที่จะให้การส่งเสริมและสนับสนุนในทุก ๆ ด้าน สําหรับมาตรการสนับสนุนการผลิตรถยนต์ไฟฟ้า ในประเทศไทย กระทรวงอุตสาหกรรมได้ให้ความมั่นใจว่า มาตรการด้านตลาด (Demand Side) ในด้านการจัดซื้อรถยนต์ประจําตําแหน่งของผู้บริหารในหน่วยงานภาครัฐและรัฐวิสาหกิจ ได้มอบหมายให้หน่วยงานที่เกี่ยวข้องหารือกับสํานักงบประมาณแล้ว เพื่อกําหนดคุณลักษณะเฉพาะของรถยนต์ไฟฟ้าเพิ่มเข้าไป ซึ่งจะเปิดโอกาสให้หน่วยงานภาครัฐสามารถจัดซื้อรถยนต์ไฟฟ้ามาใช้งานได้ ส่วนมาตรการสนับสนุนรถยนต์ไฟฟ้าด้านอื่นๆ เช่น สิทธิประโยชน์เพิ่มเติมสําหรับประชาชนที่ซื้อรถยนต์ไฟฟ้าไปใช้ เป็นต้น จะได้มีการหารือและดําเนินการผลักดันภายใต้คณะกรรมการนโยบายยานยนต์ไฟฟ้าแห่งชาติ เพื่อให้ประเทศไทยบรรลุเป้าหมายของการเป็นฐานการผลิตรถยนต์ไฟฟ้าสําคัญของโลกต่อไป” นายสุริยะ กล่าวปิดท้าย
รัฐบาลไทย-ข่าวทำเนียบรัฐบาล-กสร. คว้า 2 รางวัลเลิศรัฐ คุณภาพการบริหารจัดการภาครัฐ ปี2563
วันพุธที่ 16 กันยายน 2563
กสร. คว้า 2 รางวัลเลิศรัฐ คุณภาพการบริหารจัดการภาครัฐ ปี2563
กรมสวัสดิการและคุ้มครองแรงงาน สุดปลื้ม คว้า 2 รางวัลเลิศรัฐ สาขาคุณภาพการบริหารจัดการภาครัฐ ปี 2563จากสํานักงาน ก.พ.ร.
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ในปีงบประมาณ2563 นี้ กรมสวัสดิการและคุ้มครองแรงงาน ได้รับรางวัลเลิศรัฐในสาขาคุณภาพการบริหารจัดการภาครัฐ จากสํานักงานคณะกรรมการพัฒนาระบบราชการ (ก.พ.ร.) โดยมี นายวิษณุ เครืองาม รองนายกรัฐมนตรี เป็นประธานมอบรางวัลเมื่อวันที่ 16 กันยายน 2563 ณ อิมแพค เมืองทองธานี โดยกสร. ได้รับจํานวน 2 รางวัลได้แก่ หมวด 1 การนําองค์การและความรับผิดชอบต่อสังคม และหมวด 3 การมุ่งเน้นผู้รับบริการและผู้มีส่วนได้ส่วนเสีย ซึ่งเป็นรางวัลที่มอบให้กับหน่วยงานของรัฐที่มีผลการพัฒนาคุณภาพการบริหารจัดการได้ทัดเทียมมาตรฐานสากล ซึ่งได้มาด้วยความเพียรพยายาม ความอดทน หลอมรวมกับความตั้งใจจริงของทุกคนในองค์กร เพื่อนําพาองค์การให้ก้าวสู่ความเป็นเลิศ
นายอภิญญา กล่าวต่อว่า รางวัลเลิศรัฐถือเป็นรางวัลอันทรงเกียรติที่กรมสวัสดิการและคุ้มครองแรงงานได้รับ และที่เป็นที่น่ายินดีที่ในปีนี้กสร. ได้รับรางวัลรายหมวดทั้ง 2 หมวด เป็นการแสดงให้เห็นถึงความมุ่งมั่นที่จะนําองค์กรด้วยการพัฒนาการบริหารจัดการองค์กรตามหลักธรรมาภิบาล และคํานึงถึงผลกระทบและความรับผิดชอบต่อสังคม ตลอดจนมีการพัฒนาการให้บริการที่ยึดประชาชนเป็นศูนย์กลาง (User centric) เปิดโอกาสให้ผู้รับบริการและผู้มีส่วนได้ส่วนเสียเข้ามามีส่วนร่วมในการบริหารงาน จนสร้างความพึงพอใจและความเชื่อมั่นให้แก่ผู้รับบริการ โดยบุคลากรของกรมปฏิบัติงานตามหลักค่านิยมองค์กรคือ Fair และไปเป็นตามหลักการปฏิบัติงานของกรมที่ว่า "กสร.คุ้มครองสิทธิ พัฒนาคุณภาพชีวิตแรงงาน"
รัฐบาลไทย-ข่าวทำเนียบรัฐบาล-“รมช.ประภัตร” เล็งผันน้ำเขื่อนศรีนครินทร์
วันพุธที่ 9 กันยายน 2563
“รมช.ประภัตร” เล็งผันน้ําเขื่อนศรีนครินทร์
“รมช.ประภัตร” เล็งผันน้ําเขื่อนศรีนครินทร์ เติมเขื่อนกระเสียว ช่วยพื้นที่เกษตรเมืองสุพรรณฯ กว่า 5 แสนไร่ แก้วิกฤติภัยแล้ง
วันนี้ (4 ก.ย.63) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่พร้อมด้วยหัวหน้าส่วนราชการ ณ เขื่อนศรีนครินทร์ ต.เขาโจด อ.ศีสวัสดิ์ จ.กาญจนบุรี ว่า วันนี้ได้ร่วมรับฟังปัญหาความเดือดร้อนของตัวแทนเกษตรกร 5 อําเภอ ในจังหวัดสุพรรณบุรี ได้แก่ อําเภอด่านช้าง หนองหญ้าไซ เดิมบางนางบวช สามชุก และดอนเจดีย์ ซึ่งเป็นผู้ใช้น้ําจากเขื่อนกระเสียว จ.สุพรรณบุรี ที่ประสบปัญหาขาดแคลนน้ํา 3 ปีติดต่อกัน มีพื้นที่เกษตรกว่า 5 แสนไร่ ไม่ได้ทําเกษตร ดังนั้น จึงนําตัวแทนกว่า 200 คน ร่วมกับ เจ้าหน้าที่ชลประทาน จ.สุพรรณบุรี และชลประทาน จ.กาญจนบุรี ซึ่งรับผิดชอบการบริหารจัดการน้ําในพื้นที่เขื่อนศรีนครินทร์ มาร่วมชี้แจงให้เกษตกรในครั้งนี้ด้วย
นายประภัตร กล่าวต่อไปว่า สําหรับแนวทางที่ได้หารือกันในเบื้องต้น เพื่อช่วยเหลือเกษตรกรนั้น ได้ให้หน่วยงานที่เกี่ยวข้องเร่งศึกษาถึงความเหมาะสมในการผันน้ําจากเขื่อนศรีนครินทร์ จ.กาญจนบุรี ไปยังอ่างเก็บน้ํากระเสียว จ.สุพรรณบุรี เพื่อบรรเทาภัยแล้งให้กับเกษตรกร กว่า 500,000 ไร่ ซึ่งการผันน้ําครั้งนี้ มีระยะทางประมาณ 70 กิโลเมตร อย่างไรก็ตาม มีอุปสรรคคือระดับน้ําที่เขื่อนศรีนครินทร์ มีความสูงประมาณ 180 เมตรเหนือน้ําทะเล แต่ต้องผันน้ําผ่านยอดเขาซึ่งมีความสูง 530 เมตรจากระดับน้ําทะเล จึงต้องดําเนินการสูบน้ําจากจุดเขื่อนศรีนครินทร์นี้ไปยังยอดเขาระยะทาง 15 กิโลเมตร หลังจากนั้นอีก 55 กิโลเมตรจะปล่อยตามแรงโน้มถ่วงของโลกไปยังเขื่อนกระเสียว ต่อไป
“เบื้องต้น ความจุน้ําทั้ง 2 เขื่อน คือ เขื่อนศรีนครินทร์ และเขื่อนวชิราลงกรณ รวมประมาน 25,000 ล้าน ลบ.ม. น้ําใช้การได้ประมาณ 15,000 ล้าน ลบ.ม. อย่างไรก็ตาม เขื่อนกระเสียวมีความต้องการน้ําจากเขื่อนศรีนครินทร์ 100 ล้าน ลบ.ม. ต่อปี เนื่องจากเขื่อนกระเสียวมีความจุน้ําเพียง 250 ล้าน ลบ.ม. หากได้ปริมาณน้ําเพิ่มจะช่วยพื้นที่การเกษตรได้เพียงพอ ดังนั้น จากการวิเคราะห์ มีความเป็นไปได้ในการผันน้ํา หากมีปริมาณน้ําที่เพียงพอ ต้องอาศัยความร่วมมือหลายฝ่ายประสานกัน ทั้งด้านเทคนิค และสิ่งแวดล้อม เชื่อว่าโครงการนี้จะแก้ปัญหาเรื่องน้ําได้อย่างถาวร ทั้งนี้ ได้ให้หน่วยงานที่เกี่ยวข้องนําข้อมูลไปศึกษา เพื่อดําเนินการต่อไป” นายประภัตร กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-สรรพากรลดค่าปรับให้ผู้ประกอบการที่ยื่นแบบรายงาน Disclosure Form ผ่านอินเทอร์เน็ตเกินกำหนดเวลา
วันพุธที่ 9 กันยายน 2563
สรรพากรลดค่าปรับให้ผู้ประกอบการที่ยื่นแบบรายงาน Disclosure Form ผ่านอินเทอร์เน็ตเกินกําหนดเวลา
กรมสรรพากรลดค่าปรับให้บริษัทหรือห้างหุ้นส่วนนิติบุคคลที่ยื่นแบบรายงาน Disclosure Form เกินกําหนดเวลาจาก 200,000 บาท เหลือเพียง 5,000 บาท โดยต้องยื่นผ่านอินเทอร์เน็ต (e-Filing) ภายในวันที่ 30 ธันวาคม 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่กรมสรรพากรได้กําหนดให้บริษัทหรือห้างหุ้นส่วนนิติบุคคล ที่มีความสัมพันธ์กันและมีรายได้ทั้งหมดตามงบการเงินไม่น้อยกว่า 200 ล้านบาท ในรอบระยะเวลาบัญชีที่เริ่มในหรือหลังวันที่ 1 มกราคม 2562 ต้องยื่นแบบรายงาน Disclosure Form เป็นครั้งแรก ภายใน 150 วัน นับแต่วันสุดท้ายของรอบระยะเวลาบัญชีหรือภายในวันที่ 31 สิงหาคม 2563 (กรณีได้รับการขยายเวลาการยื่นแบบฯ) ซึ่งเมื่อพ้นกําหนดเวลาตามที่กฎหมายกําหนดดังกล่าว บริษัทหรือห้างหุ้นส่วนนิติบุคคลที่มีหน้าที่ต้องยื่นแบบรายงาน Disclosure Form มีภาระที่ต้องชําระค่าปรับไม่เกิน 200,000 บาท อย่างไรก็ตาม เพื่อบรรเทาภาระของผู้ประกอบการ อันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรมสรรพากรได้พิจารณาปรับลดอัตราค่าปรับ โดยชําระค่าปรับเป็นจํานวน 5,000 บาท และต้องยื่นผ่านอินเทอร์เน็ต (e-Filing) ภายในวันที่ 30 ธันวาคม 2563 นี้เท่านั้น”
โฆษกกรมสรรพากร กล่าวเพิ่มเติมว่า “กรมสรรพากรได้เพิ่มช่องทางการยื่นแบบรายงาน Disclosure Form ผ่านอินเทอร์เน็ตในรูปแบบของการ Upload เป็น Excel File เพื่อให้มีความสะดวก รวดเร็ว และง่ายยิ่งขึ้น โดยผู้เสียภาษีสามารถ Download ไฟล์ Excel ต้นแบบ Disclosure Form ได้ที่เว็บไซต์ของกรมสรรพากร www.rd.go.th หัวข้อ e-Filing”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-‘นฤมล’ เยือนเมืองปากน้ำโพ พัฒนาอาชีพเกษตรยุคใหม่
วันศุกร์ที่ 11 กันยายน 2563
‘นฤมล’ เยือนเมืองปากน้ําโพ พัฒนาอาชีพเกษตรยุคใหม่
รัฐมนตรีช่วยว่าการกระทรวงแรงาน ลงพื้นที่ จ.นครสวรรค์ กระตุ้นแรงงานภาคการเกษตร พัฒนาตนเองสู่เกษตรกร 4.0
วันที่ 11 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการการทรวงแรงงาน ลงพื้นที่จังหวัดนครสวรรค์ ซึ่งพลเอก ประวิตร วงษ์สุวรรณ รองนายกรัฐมนตรี เป็นประธานมอบสัญญาเช่าที่ดินราชพัสดุให้กับราษฎร โดยสัญญาเช่าจํานวนมาก เป็นการเช่าเพื่อทําการเกษตร กระทรวงแรงงาน จึงนําเทคโนโลยีที่เกี่ยวข้องกับเกตรกรรม แนะนําแก่ประชาชน เพื่อใช้เพิ่มผลผลิตที่สูงขึ้น และช่วยลดต้นทุนการผลิต
กิจกรรมที่กระทรวงแรงงงานได้นํามาบริการประชาชน ณ บึงบอระเพ็ด จังหวัดนครสวรรค์ ในวันนี้ ได้แก่ สํานักงานแรงงานจังหวัดนครสวรรค์ ให้บริการ การรับเรื่องราวร้องทุกข์ร้องเรียน สํานักงานจัดหางานจังหวัดนครสวรรค์ แนะแนวตําแหน่งงาน รับสมัครงาน สถาบันพัฒนาฝีมือแรงงาน 8 นครสวรรค์ นําเทคโนโลยีการควบคุมอากาศยานไร้คนขับ (Drone) เพื่อการเกษตร แนะนําเกษตรกรที่สนใจ นําเทคโนโลยีดังกล่าวมาใช้เพื่อลดต้นทุนการผลิต ซึ่งกรมพัฒนาฝีมือแรงงานร่วมกับ บริษัท แอโร กรุ๊ป (1992) จํากัด จัดฝึกอบรมให้ความรู้แก่แรงงานในภาคการเกษตร สํานักงานสวัสดิการและคุ้มครองแรงงานจังหวัดนครสวรรค์ ให้คําปรึกษา การรับคําร้องทุกข์ ร้องเรียนเกี่ยวกับสภาพการจ้างงานทั้งในระบบและนอกระบบ
สํานักงานประกันสังคมจังหวัดนครสวรรค์ ให้ความรู้ในเรื่องสิทธิประโยชน์กับผู้ประกันตน การรณรงค์ส่งเสริมการสมัครเป็นผู้ประกันตนมาตรา 40 พร้อมให้บริการรับสมัครผู้ประกันตนมาตรา 40 และศูนย์ความปลอดภัยในการทํางานเขต 6 เผยแพร่ความรู้การใช้สารเคมีในการทํางานการเกษตร
ศาสตราจารย์ นฤมล กล่าวว่า ความก้าวหน้าทางเทคโนโลยีดิจิทัลในปัจจุบัน ทําให้ผู้ที่ประกอบอาชีพเกษตรกรยกระดับสู่การเป็น Smart Farmer ซึ่งรัฐบาลโดยการนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ฝากความห่วงใยมายังพี่น้องเกษตรกรทุกคน และต้องการเห็นเกษตรกรยุคใหม่ มีความรู้ มีทักษะที่สามารถพัฒนาอาชีพของตนเอง ไปสู่การเพิ่มรายได้ ลดรายจ่าย ด้วยการนํานวัตกรรมต่างๆ เข้ามาประยุกต์ใช้ การควบคุมอากาศยานไร้คนขับ (Drone) เพื่อการเกษตร จึงเป็นอีกทางเลือกแก่เกษตรกร ในการเพิ่มผลผลิตการเกษตร และทํางานได้รวดเร็วขึ้น กรมพัฒนาฝีมือแรงงานจึงเดินหน้าพัฒนาทักษะให้ความรู้ในเรื่องดังกล่าว เพื่อให้ เกษตรกร สามารถนําความรู้ที่ได้ไปต่อยอด สู่การเป็นเกษตรกรยุค 4.0 ต่อไป และเพิ่มหลักสูตรใหม่ ๆ ที่ตอบสนองความต้องการของแรงงานภาคการเกษตรได้อย่างแท้จริง
-------------------------------------
รัฐบาลไทย-ข่าวทำเนียบรัฐบาล-สุชาติ ชมกลิ่น  รมว.แรงงาน ห่วงพี่น้องชาวสวนลำไยมอบกรมการจัดหางาน  เร่งหาแรงงาน
วันอังคารที่ 8 กันยายน 2563
สุชาติ ชมกลิ่น  รมว.แรงงาน ห่วงพี่น้องชาวสวนลําไยมอบกรมการจัดหางาน  เร่งหาแรงงาน
รัฐมนตรีว่าการกระทรวงแรงงาน  ห่วงชาวสวนลําไย ขาดแคลนแรงงานเก็บเกี่ยวผลผลิต  มอบกรมการจัดหางาน แจ้งจัดหางานทั่วประเทศ  ประสานมหาดไทย หาแรงงานกลุ่มชาติพันธุ์  เพิ่มทางเลือกให้ชาวสวนลําไย แก้ปัญหาขาดแคลนแรงงาน
นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงกรณีที่ เกษตรกรปลูกลําไย ได้รับความเดือดร้อนจากการขาดแคลนแรงงานเพื่อนบ้านเก็บเกี่ยวลําไยในฤดูกาล 2563-2564 จากผลกระทบของโควิด-19 ที่ทําให้มีข้อจํากัดในการเดินทางระหว่างประเทศมาทํางาน ภายหลังได้รับฟังข้อปัญหาจากกลุ่มสหกรณ์การเกษตรผู้ปลูกลําไยในจังหวัดจันทบุรี เมื่อสิ้นเดือนสิงหาคม ที่ผ่านมา ว่า ขณะนี้ ได้มอบหมายให้กรมการจัดหางาน หาแนวทางแก้ปัญหาอย่างเร่งด่วน แจ้งจัดหางาน โดยเฉพาะในจังหวัดที่มีเกษตรกรปลูกลําไย เร่งประสานมหาดไทย หาแรงงานกลุ่มชาติพันธุ์ มาทํางานทดแทน เพื่อเพิ่มทางเลือกให้กับชาวสวนลําไย
“หลังจากที่ได้รับฟังข้อปัญหาจากกลุ่มสหกรณ์การเกษตรผู้ปลูกลําไยในจังหวัดจันทบุรี ในช่วงสิ้นเดือนสิงหาคมที่ผ่านมา ตนไม่ได้นิ่งนอนใจ ได้เร่งหาแนวทางร่วมกับหน่วยงานที่เกี่ยวข้อง พร้อมสั่งการให้กรมการจัดหางาน ซึ่งเป็นหน่วยงานหลักที่ดูแลเรื่องการทํางานของแรงงานต่างด้าวในประเทศไทยหามาตรการที่เหมาะสมทันที โดยความคืบหน้าขณะนี้ กรมการจัดหางานได้ แจ้งจัดหางานจังหวัด โดยเฉพาะในจังหวัดที่มีเกษตรกรปลูกลําไยเป็นสินค้าส่งออก เร่งประสานข้อมูลกับกระทรวงมหาดไทย เพื่อหาความเป็นไปได้ในการนําแรงงานกลุ่มชาติพันธุ์ มาทํางาน ทดแทนแรงงานเพื่อนบ้าน ที่ประสบปัญหาข้อจํากัดในการเดินทางระหว่างประเทศจากผลกระทบของโรคโควิด-19 ทําให้ไม่สามารถเดินทางกลับเข้ามาทํางานในประเทศไทยได้ อย่างไรก็ดี จะอยู่บนพื้นฐานของความปลอดภัยของประชาชนจากความเสี่ยงในการแพร่ระบาดของโรค-19 เป็นสําคัญ ” นายสุชาติฯ กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน ตระหนักถึงปัญหาความเดือดร้อนของพี่น้องเกษตรกรชาวสวนลําไย ในการขาดแคลนแรงงาน ซึ่งอาจส่งผลกระทบต่อเศรษฐกิจ เชื่อมโยงถึงการส่งออกของประเทศไทยได้ โดยขณะนี้ ได้กําชับให้จัดหางานจังหวัด ที่มีแรงงานต่างด้าวได้รับอนุญาตทํางานแบบไปเช้าเย็นกลับ หรือตามฤดูกาล และมีเกษตรกรปลูกลําไย สํารวจความต้องการแรงงาน เพื่อหาแรงงานกลุ่มอื่นๆมาทํางานทดแทน อย่างไรก็ดี สําหรับการนําเข้าแรงงานต่างด้าวกัมพูชา ภายใต้สถานการณ์โควิด-19 ซึ่งเป็นแรงงานกลุ่มที่ขาดแคลนนั้น ขณะนี้ อยู่ในระหว่างการหามาตรการที่เหมาะสม ตามมาตรการดูแล ป้องกันและเฝ้าระวังการแพร่ระบาดของโรคโควิด-19 อย่างเคร่งครัด เนื่องจากขณะนี้ เกิดสถานการณ์การแพร่ระบาดของโรคโควิด-19 ระลอกที่สอง ในกลุ่มประเทศเพื่อนบ้านที่มีชายแดนติดกับประเทศไทย อย่างไรก็ดี จะเร่งหามาตรการและแนวทางที่เหมาะสม ที่ให้ได้ผลดีและช่วยเหลือพี่น้องเกษตรกรไทย ให้ได้มากที่สุด เพื่อการขับเคลื่อนเศรษฐกิจของประเทศ
รัฐบาลไทย-ข่าวทำเนียบรัฐบาล-อย่าลืมใส่หน้ากากอนามัยเพื่อป้องกันการแพร่ระบาดของเชื้อไวรัสโควิด-19
วันอาทิตย์ที่ 13 กันยายน 2563
อย่าลืมใส่หน้ากากอนามัยเพื่อป้องกันการแพร่ระบาดของเชื้อไวรัสโควิด-19
อย่าลืมใส่หน้ากากอนามัยกันนะ
รัฐบาลไทย-ข่าวทำเนียบรัฐบาล-ทส.ประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2563
วันพฤหัสบดีที่ 3 กันยายน 2563
ทส.ประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2563
ทส.ประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2563
ทส.ประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2563
วันนี้ (3 ก.ย. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2563 เพื่อพิจารณาเกี่ยวกับมาตรการการแก้ไขปัญหาการจัดการขยะอิเล็กทรอนิกส์ที่เกิดขึ้นภายในประเทศ และที่นําเข้าจากต่างประเทศ มาตรการกํากับการนําเข้าเศษพลาสติก (ร่าง) แผนปฏิบัติการขับเคลื่อนการสร้างความรู้ความเข้าใจเกี่ยวกับการจัดการขยะพลาสติก และ (ร่าง) แผนปฏิบัติการขับเคลื่อนการสร้างความรู้ ความเข้าใจเกี่ยวกับการจัดการขยะอิเล็กทรอนิกส์ ก่อนนําเสนอต่อคณะกรรมการสิ่งแวดล้อมแห่งชาติเพื่อพิจารณาต่อไป โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะอนุกรรมการฯ เข้าร่วมประชุม ณ ห้องประชุมอารีย์สัมพันธ์ ชั้น 3 กรมส่งเสริมคุณภาพสิ่งแวดล้อม
นายวราวุธ ศิลปอาชา ได้ให้สัมภาษณ์ภายหลังการประชุมว่า วันนี้ได้จัดประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ซึ่งเป็นการรายงานความคืบหน้าในเรื่องของขยะอิเล็กทรอนิกส์ ที่ได้มีการหยุดนําเข้าและกําจัดได้บางส่วน เหลือเพียงการบริหารจัดการขยะที่ยังคงค้างอยู่ว่าจะดําเนินการอย่างไร สําหรับเรื่องการนําเข้าขยะพลาสติกคณะอนุกรรมการฯ ได้ขอให้กระทรวงอุตสาหกรรมส่งปริมาณการนําเข้าพลาสติก ว่ามีประเภทใดบ้างและมีจํานวนเท่าใด เพียงพอต่อผู้ประกอบการในประเทศหรือไม่ หากไม่เพียงพอจะต้องนําเข้าอีกปริมาณเท่าใด รวมถึงได้หารือถึงมาตรการในการสร้างความรับรู้ความเข้าใจกับประชาชน เกี่ยวกับการกําจัดและบริหารจัดการขยะพลาสติกและขยะอิเล็กทรอนิกส์ ที่จะทําให้คนไทยตระหนักถึงปัญหาและร่วมรักษาสิ่งแวดล้อมให้คงอยู่ถึงคนรุ่นหลังต่อไป
รัฐบาลไทย-ข่าวทำเนียบรัฐบาล-โครงการบรรเทาอุทกภัยพื้นที่ลุ่มน้ำเพชรบุรีตอนล่าง
วันอังคารที่ 8 กันยายน 2563
โครงการบรรเทาอุทกภัยพื้นที่ลุ่มน้ําเพชรบุรีตอนล่าง
วันศุกร์ที่ 5 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการโครงการบรรเทาอุทกภัยพื้นที่ลุ่มน้ําเพชรบุรีตอนล่างอันเนื่องมาจากพระราชดําริ จ.เพชรบุรี เพื่อบรรเทาปัญหาน้ําท่วมในพื้นที่ลุ่มน้ําเพชรบุรี ประมาณ 219,000 ไร่ ช่วยเพิ่มประสิทธิภาพการระบายน้ําลงสู่อ่าวไทยได้รวดเร็วยิ่งขึ้น เพิ่มศักยภาพการใช้พื้นที่การเกษตรประมาณ 10,000 ไร่ และใช้เป็นแหล่งน้ําต้นทุนเพื่อการอุปโภคบริโภคประมาณ 8.4 ล้านลูกบาศก์เมตรต่อปี อย่างไรก็ตาม เจ้าหน้าที่จะลงพื้นที่ ทําความเข้าใจกับประชาชน และรับฟังความคิดเห็นอย่างรอบด้าน และเสนอต่อครม. เพื่ออนุมัติวงเงินงบประมาณในการก่อสร้าง โดยคาดว่าจะเริ่มดําเนินการได้ในปี 2565
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
วันเสาร์ที่ 29 สิงหาคม 2563
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
รมว.ทส.​ 'วราวุธ'​ สืบสานพระราชปณิธานพระบาทสมเด็จพระเจ้าอยู่หัว​ ปล่อยสัตว์ป่าคืนสู่ธรรมชาติ​ในผืนป่าภูเขียว 6​ ชนิด​ ๓๖๐​ ตัว "ส่งสัตว์ป่าคืน​วนา​ เพื่อป่าสมบูรณ์"
วันนี้​ (๒๙​ สิงหาคม​ ๒๕๖๓) เวลา​ ๐๙.๐๐​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานในพิธีเปิดโครงการปล่อยสัตว์ป่าคืนสู่ธรรมชาติ​ "ส่งสัตว์ป่าคืนวนา เพื่อป่าสมบูรณ์" พร้อมเยี่ยมชมนิทรรศการ​ ร่วมทําโป่งเทียม และปล่อยสัตว์ป่า เพื่อเป็นการสืบสานพระราชปณิธานในการอนุรักษ์สัตว์ป่าของพระบาทสมเด็จพระปรเมนทรรามาธิบดีศรีสินธรมหาวชิราลงกรณ พระวชิรเกล้าเจ้าอยู่หัว​ อนุรักษ์สายพันธ์ุแท้​ เพิ่มความหลากหลายทางชนิดพันธุ์ของสัตว์ป่า​ ให้อิสรภาพแก่สัตว์ที่เพาะเลี้ยงไว้ให้สามารถดํารงชีพได้ตามธรรมชาติ​ และเพิ่มความอุดมสมบูรณ์แก่ระบบนิเวศในพื้นที่เขตรักษาพันธุ์สัตว์ป่า​ภูเขียว โดยมี​ คณะสงฆ์​ นายจตุพร​ บุรุษพัํฒน์​ ปลัดกระทรวงทรัพยากรธรรมชาติและสิ่งแวดล้อม​ คณะผู้บริหาร​ หัวหน้าหน่วยงานในสังกัด​กระทรวงฯ​ ผู้ว่าราชการจังหวัดชัยภูมิ ข้าราชการ​ เจ้าหน้าที่​ เยาวชน​ และประชาชนในพื้นที่​ เข้าร่วมพิธีฯ​ ณ​ บริเวณทุ่งกะมัง เขตรักษาพันธุ์สัตว์ป่าภูเขียว​ จังหวัดชัยภูมิ
รมว.​ทส.​ กล่าวว่า​ ​ นับเป็นพระมหากรุณาธิคุณอย่างหาที่สุดมิได้ที่พื้นที่แห่งนี้​ พระบาทสมเด็จพระวชิรเกล้าเจ้าอยู่หัว​ และสมเด็จพระนางเจ้า​สิริกิติ์​ พระบรมราชินีนาถ​ พระบรมราชชนนีพันปีหลวงเสด็จมาทรงปล่อยเนื้อทรายคืนสู่ธรรมชาติ​ จนในปัจจุบันได้สืบต่อสายพันธุ์และกระจายออกไปมากขึ้น​ ตนในฐานะรัฐมนตรีว่าการกระทรวงทรัพยากรธรรมชาติและสิ่งแวดล้อมรู้สึกเป็นเกียรติ​ และดีใจอย่างมากที่ได้มีส่วนทําหน้าที่ในการปกป้อง​ ดูแล​ รักษา​ทรัพยากรธรรมชาติและสิ่งแวดล้อม​ และขอบคุณทุกภาคส่วนที่ได้จัดกิจกรรมปล่อยสัตว์ป่าในวันนี้ขึ้น​ เพราะ​จะเพิ่มความสมบูรณ์ให้กับธรรมชาติ​ และต่อยอดให้ลูกหลานในอนาคตได้เห็นสัตว์​ต่าง​ ๆ​ ในสภาพที่มีชีวิต​อยู่ รมว.ทส.​ ยังได้เน้นย้ํา​ ฝากอธิบดีกรมอุทยานแห่งชาติ​ สัตว์ป่า​และพันธุ์พืช​ และผู้ว่าราชการจังหวัดชัยภูมิ​ ว่า​ จากนี้ไป​ขอให้อย่ามีการจัดงาน​ จัดกิจกรรมหรือจัดการแสดง​ต่าง​ ๆ​ ที่ใช้เสียงดัง​ เพราะจะไปรบกวน​ และกระทบกับการดํารงชีวิตของสัตว์​ต่าง​ ๆ​ ในผืนป่าภูเขียวแห่งนี้​ ขอให้ครั้งนี้เป็นครั้งสุดท้าย
การปล่อยสัตว์ป่าคืนสู่ธรรมชาติในครั้งนี้​ มีสัตว์ป่าที่ปล่อยคืนสู่ธรรมชาติ​ จํานวน​ ๖​ ชนิด​ รวมทั้งสิ้น ๓๖๐​ ตัว​ ได้แก่​ ละองหรือละมั่งพันธุ์​ไทย จํานวน​ ๗ ตัว​ เนื้อทราย​ จํานวน​ ๒๐ ตัว​ เก้ง​ จํานวน​ ๑๐​ ตัว​ นกยูงไทย​ จํานวน​ ๒๓​ ตัว​ ไก่ฟ้าพญารอ​ จํานวน​ ๒๐๐​ ตัว​ และไก่ฟ้าหลังขาว​ จํานวน​ ๑๐๐​ ตัว​ โดยได้คัดเลือกสัตว์ป่าจากสถานีเพาะเลี้ยงสัตว์ป่าภูเขียว​ ที่มีสุขภาพสมบูรณ์เป็นสายพันธุ์ที่เหมาะสมกับพื้นที่​ รวมทั้ง​ได้มีการเตรียมความพร้อมปรับสภาพให้สัตว์ป่าสามารถดํารงชีวิตในธรรมชาติได้​ และได้เก็บตัวอย่างเลือดเพื่อตรวจโรค​ ติดเครื่องหมายประจําตัวสัตว์เพื่อศึกษาและติดตามพฤติกรรมสัตว์ป่าหลังปล่อยคืนสู่ธรรมชาติด้วย
รัฐบาลไทย-ข่าวทำเนียบรัฐบาล-กระทรวงกลาโหม สร้างความร่วมมือด้านอุตสาหกรรมป้องกันประเทศ กับ กระทรวงกลาโหมมิตรประเทศเพื่อพัฒนาความร่วมมือทั้งในระดับทวิภาคี และพหุภาคี
วันพุธที่ 2 กันยายน 2563
กระทรวงกลาโหม สร้างความร่วมมือด้านอุตสาหกรรมป้องกันประเทศ กับ กระทรวงกลาโหมมิตรประเทศเพื่อพัฒนาความร่วมมือทั้งในระดับทวิภาคี และพหุภาคี
พล.อ.นภนต์ สร้างสมวงษ์ รองปลัดกระทรวงกลาโหม เป็นประธานในการประชุมสัมมนา และดูงานด้านอุตสาหกรรมป้องกันประเทศของ ผู้ช่วยทูตทหารต่างประเทศ/กรุงเทพฯ ระหว่างวันที่ 1-2 กันยายน 2563
ณ ห้องประชุม ชั้น 6 อาคารสํานักงานปลัดกระทรวงกลาโหม (พื้นที่ศรีสมาน) และ จ.ลพบุรี
โดยมีวัตถุประสงค์เพื่อชี้แจงและประชาสัมพันธ์แนวคิดทางยุทธศาสตร์ในด้านอุตสาหกรรมป้องกันประเทศ การดูงานหน่วยงานด้านอุตสาหกรรมป้องกันประเทศของกระทรวงกลาโหม กับกระทรวงกลาโหมมิตรประเทศเพื่อพัฒนาความสัมพันธ์อันดี และสอดประสานการปฏิบัติงานร่วมกันกับ ผู้ช่วยทูตทหารต่างประเทศ/กรุงเทพ
ทั้งนี้ การประชุมสัมมนาฯ ดังกล่าวจะทําให้ กระทรวงกลาโหมมิตรประเทศมีความรู้ความเข้าใจในแนวคิดทางยุทธศาสตร์ในด้านอุตสาหกรรมป้องกันประเทศ และได้ทราบถึงศักยภาพของหน่วยงานด้านอุตสาหกรรมป้องกันประเทศของกระทรวงกลาโหม และภาคเอกชนมากขึ้น อีกทั้ง จะเป็นการเอื้อประโยชน์ต่อการพัฒนาความร่วมมือทั้งในระดับทวิภาคี และพหุภาคีอันจะนําไปส่งเสริมความสัมพันธ์อันดีระหว่างกระทรวงกลาโหม กับกระทรวงกลาโหมมิตรประเทศ ตลอดจนความร่วมมือด้านอุตสาหกรรมป้องกันประเทศต่อไป
รัฐบาลไทย-ข่าวทำเนียบรัฐบาล-จับกัง 1 ห่วงลูกจ้างถุงลมนิรภัยปราจีนบุรี สั่งกสร.ดูแลใกล้ชิด
วันอาทิตย์ที่ 30 สิงหาคม 2563
จับกัง 1 ห่วงลูกจ้างถุงลมนิรภัยปราจีนบุรี สั่งกสร.ดูแลใกล้ชิด
​
รมว.แรงงาน ห่วงใยลูกจ้างโรงงานผลิตถุงลมนิรภัย ปราจีนบุรี สั่งกสร. ดูแลใกล้ชิด เน้นย้ําให้ดูแลลูกจ้างได้รับสิทธิตามที่ตกลงกับนายจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีที่สื่อมวลชนนําเสนอข่าวว่า โรงงานผลิตถุงลมนิรภัยที่จังหวัดปราจีนบุรี ประสบปัญหาจากภาวะเศรษฐกิจและได้เปิดโครงการสมัครใจลาออกซึ่งมีลูกจ้างเข้าร่วมโครงการจํานวน 302 คน ตนรู้สึกห่วงใยพี่น้องแรงงานทั้ง 302 คนที่จะถูกเลิกจ้าง จึงได้สั่งการให้กรมสวัสดิการและคุ้มครองแรงงาน เร่งลงพื้นที่เพื่อประสานกับนายจ้าง ลูกจ้างทันที พร้อมทั้งดูแลอย่างใกล้ชิดเพื่อให้ลูกจ้างได้รับสิทธิประโยชน์ตามกฎหมาย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อว่า จากการตรวจสอบ พบว่า สถานประกอบกิจการดังกล่าว คือ บริษัทสหเซเรน จํากัด ตั้งอยู่เลขที่ 127 หมู่ที่ 1 ตําบลนนทรี อําเภอกบินทร์บุรี จังหวัดปราจีนบุรี โดยสถานประกอบกอบกิจการโรงงาน 1 ประกอบกิจการ ผลิตถุงลมนิรภัย ปัจจุบันมีลูกจ้างรวม 922 คน โรงงาน 2 ประกอบกิจการ ผลิตเครื่องแต่งกาย มีลูกจ้างรวม 561 คน ได้รับผลกระทบจากภาวะเศรษฐกิจและวิกฤตโควิด-19 ได้ประกาศโครงการสมัครใจลาออกจากงาน ซึ่งโครงการดังกล่าวมีลูกจ้างสมัครใจเข้าร่วมจากโรงงาน 1 จํานวน 302 คน และจากโรงงาน 2 จํานวน 142 คน โดยให้มีผลตั้งแต่วันที่ 1 กันยายน 2563 ทั้งนี้ บริษัทจะจ่ายค่าชดเชยตามตามกฎหมายแรงงานและเงินเพิ่มพิเศษนอกเหนือจากกฎหมายให้แก่ลูกจ้างเพิ่มเติมด้วย โดยลูกจ้างอายุงานไม่เกิน 1 ปี จะได้รับเพิ่ม 10,000 บาท อายุงานตั้งแต่ 1-6 ปี ได้รับเพิ่ม 15,000 บาท และ อายุงาน 6 ปีขึ้นไป ได้รับเพิ่ม 20% ของเงินชดเชยตามกฎหมายแรงงาน อย่างไรก็ตาม กสร. ได้กําชับกับพนักงานตรวจแรงงาน สํานักงานสวัสดิการและคุ้มครองแรงงานจังหวัดปราจีนบุรี ให้เข้าไปชี้แจงสิทธิประโยชน์ของลูกจ้าง และดูแลให้ลูกจ้างได้รับสิทธิประโยชน์ตามที่ตกลงกับนายจ้างอย่างครบถ้วน พร้อมทั้งได้ประสานให้จัดหางานจังหวัดปราจีนบุรีจัดหาตําแหน่งงานว่างรองรับลูกจ้าง ประกันสังคมจังหวัดปราจีนบุรีดูแลสิทธิผู้ประกันตนเพื่อดําเนินการจ่ายเงินทดแทนกรณีว่างงาน และประสานพัฒนาฝีมือแรงงานจังหวัดปราจีนบุรีในการฝึกอาชีพให้กับลูกจ้างที่สนใจที่จะพัฒนาฝีมือแรงงานหรือเปลี่ยนอาชีพใหม่อีกด้วย
รัฐบาลไทย-ข่าวทำเนียบรัฐบาล-เปิดรับสมัครงาน 14,510 อัตรา ทั่วประเทศ
วันพฤหัสบดีที่ 3 กันยายน 2563
เปิดรับสมัครงาน 14,510 อัตรา ทั่วประเทศ
วันพฤหัสบดีที่ 3 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมจ้างงานประชาชนผ่านโครงการพัฒนาตําบลแบบบูรณาการ ทุกตําบล อําเภอทั่วประเทศ จํานวน 14,510 อัตรา ตําบลละ 2 คน มีระยะเวลาจ้าง 12 เดือน อัตราค่าตอบแทนจ้างเหมา 15,000 บาท/เดือน เพื่อส่งเสริมกระตุ้นการบริโภคและสร้างรายได้ภาคครัวเรือน โดยปฏิบัติงานจัดเก็บข้อมูลในระดับพื้นที่หมู่บ้าน ตําบล อําเภอ เพื่อจัดทําฐานข้อมูล สําหรับการวางแผนพัฒนาพื้นที่ เป็นกลไกสําคัญในการแก้ไขปัญหาความเดือดร้อนของประชาชนในระยะยาว ผู้สนใจสอบถามรายละเอียดหรือขอรับและยื่นใบสมัครด้วยตนเอง ณ ที่ว่าการอําเภอ ตามทะเบียนบ้าน ตั้งแต่บัดนี้ - 15 ก.ย. 63
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“วราวุธ” นำทีมรับฟังข้อเสนอปัญหาของกลุ่มผู้ประกอบการรังนกนางแอ่นจังหวัดนครศรีธรรมราช
วันพฤหัสบดีที่ 10 กันยายน 2563
“วราวุธ” นําทีมรับฟังข้อเสนอปัญหาของกลุ่มผู้ประกอบการรังนกนางแอ่นจังหวัดนครศรีธรรมราช
“วราวุธ” นําทีมรับฟังข้อเสนอปัญหาของกลุ่มผู้ประกอบการรังนกนางแอ่นจังหวัดนครศรีธรรมราช
“วราวุธ” นําทีมรับฟังข้อเสนอปัญหาของกลุ่มผู้ประกอบการรังนกนางแอ่นจังหวัดนครศรีธรรมราช วันนี้ (10 กันยายน 2563) เวลาประมาณ 15.00 น. ณ ห้องประชุม 301 อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล และคณะผู้บริหารระดับสูงในกระทรวงฯ ร่วมพูดคุยและรับฟังข้อเสนอปัญหาของการประกอบกิจการบ้านนกนางแอ่นในประเทศไทย และแนวทางการจัดทําร่างกฎหมายในส่วนที่เกี่ยวข้องกับนกนางแอ่น จากกลุ่มผู้ประกอบการรังนกนางแอ่นจังหวัดนครศรีธรรมราช ทั้งนี้ในเบื้องต้นในส่วนของกระทรวงทรัพยากรธรรมชาติและสิ่งแวดล้อม จะดําเนินการจัดตั้งคณะกรรมการ อีกทั้งจะได้มีการพิจารณากฎหมายในส่วนที่เกี่ยวข้อง ทั้งนี้ เพื่อจะได้ร่วมแก้ไขปัญหาดังกล่าวไปด้วยกัน
รัฐบาลไทย-ข่าวทำเนียบรัฐบาล-รมว.ทส. ลุยตรวจความพร้อม “อุทยานแห่งชาติน้ำตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
วันอาทิตย์ที่ 6 กันยายน 2563
รมว.ทส. ลุยตรวจความพร้อม “อุทยานแห่งชาติน้ําตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
รมว.ทส. ลุยตรวจความพร้อม “อุทยานแห่งชาติน้ําตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
รมว.ทส. ลุยตรวจความพร้อม “อุทยานแห่งชาติน้ําตกสามหลั่น” ในการรับนักท่องเที่ยวช่วงหยุดยาว พร้อมมอบถุงผ้ารณรงค์ลดใช้ถุงพลาสติก
วันนี้ (6 กันยายน 2563) เวลา 11.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เดินทางไปยังอุทยานแห่งชาติน้ําตกสามหลั่น จังหวัดสระบุรี เพื่อตรวจความพร้อมในการต้อนรับนักท่องเที่ยวที่เดินทางมาพักผ่อนร่วมกับครอบครัว นอกจากนั้น ยังได้พบปะพูดคุยกับนักท่องเที่ยวบริเวณจุดกางเต็นท์พักแรม ริมอ่างเก็บน้ําเขารวก ซึ่งพบว่า ประชาชนส่วนใหญ่ชื่นชมการทํางานของเจ้าหน้าที่ ไม่ว่าจะเป็นการอํานวยความสะดวกในการให้บริการด้านข้อมูล การจองคิวออนไลน์ผ่านระบบ QueQ และความสะอาดของห้องน้ํา นอกจากนั้น รมว.ทส. ได้แจกกระเป๋าผ้าที่ระลึกให้กับนักท่องเที่ยว ในการรณรงค์ลดใช้ถุงพลาสติกอีกด้วย
โอกาสนี้ รมว.ทส. และ ปกท.ทส. ได้ปลูกต้นกาญจนิการ์ อีกทั้ง ยังได้กล่าวให้กําลังใจแก่เจ้าหน้าที่ และมอบกระเป๋าพร้อมอุปกรณ์ให้แก่เจ้าหน้าที่พิทักษ์ป่าด้วย
รัฐบาลไทย-ข่าวทำเนียบรัฐบาล-“กยศ. ช่วยเหลือครูผู้ค้ำประกันนครศรีธรรมราช งดขายทอดตลาดและติดต่อผู้กู้ยืมให้รับผิดชอบชำระหนี้”
วันพุธที่ 9 กันยายน 2563
“กยศ. ช่วยเหลือครูผู้ค้ําประกันนครศรีธรรมราช งดขายทอดตลาดและติดต่อผู้กู้ยืมให้รับผิดชอบชําระหนี้”
กองทุนเงินให้กู้ยืมเพื่อการศึกษา (กยศ.) ชี้แจงกรณีครูผู้ค้ําประกันที่ถูกยึดทรัพย์แทนผู้กู้ยืมที่ไม่ชําระหนี้ โดยงดการขายทอดตลาด และติดต่อผู้กู้ยืมให้รับผิดชอบชําระหนี้ทั้งหมด
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่ คุณครูวันดี อดีตคุณครูโรงเรียนฉวางรัชดาภิเษก จังหวัดนครศรีธรรมราช ได้ร้องเรียนผ่านสื่อมวลชน เนื่องจากถูกยึดทรัพย์บ้านและที่ดินซึ่งเป็นที่อยู่อาศัยในปัจจุบัน เนื่องจากการเป็นผู้ค้ําประกันให้แก่นักศึกษาผู้กู้ยืมกองทุน แต่หลังจากผู้กู้ยืมเรียนจบกลับไม่ชําระหนี้ตามสัญญา จนกระทั่งถูกฟ้องร้องดําเนินคดีและถูกบังคับคดี ทําให้คุณครูที่เป็นผู้ค้ําประกันได้รับความเดือดร้อน นั้น กองทุนขอชี้แจงว่าจากการสืบทรัพย์บังคับคดี ไม่พบทรัพย์ของผู้กู้ยืม แต่พบทรัพย์ของคุณครูที่เป็นผู้ค้ําประกัน จึงจําเป็นต้องดําเนินการบังคับคดีที่ดินดังกล่าว ทั้งนี้ หลังจากกองทุนทราบเรื่องดังกล่าว กองทุนได้พยายามติดต่อจนสามารถติดต่อผู้กู้ยืมได้ ซึ่งผู้กู้ยืมยินยอมที่จะชําระหนี้ทั้งหมด เพื่อไม่ให้คุณครูผู้มีพระคุณเดือดร้อน โดยขอผ่อนชําระเดือนละ 2,000 บาท จนกว่าจะชําระหนี้เสร็จสิ้น ทั้งนี้ ในส่วนทรัพย์สินของคุณครูที่ถูกยึดไว้นั้น กองทุนจะงดการขายทอดตลาด และขอยืนยันว่าจะไม่มีการขายทอดตลาดอย่างแน่นอน ซึ่งทางกองทุนได้แจ้งคุณครูวันดีเป็นที่เรียบร้อยแล้ว
กองทุนขอฝากถึงผู้กู้ยืมทุกท่านให้มีความรับผิดชอบในการชําระเงินคืนเพื่อไม่ให้เดือดร้อนถึงผู้ค้ําประกันไม่ว่าจะเป็นพ่อแม่ ญาติผู้ใหญ่ หรือครูอาจารย์ที่เคยให้ความช่วยเหลือยามยากลําบาก โดยเงินที่ชําระคืนจะนําไปหมุนเวียนสร้างโอกาสทางการศึกษาให้แก่น้องๆ ที่ยังรอโอกาสอีกจํานวนมาก” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สมอ. ลั่น สินค้า มอก. ต้องตรวจสอบได้ แจ้งผู้รับอนุญาตกว่า 10,000 ราย แสดง QR Code คู่กับเครื่องหมายมาตรฐาน มอก.
วันพุธที่ 9 กันยายน 2563
สมอ. ลั่น สินค้า มอก. ต้องตรวจสอบได้ แจ้งผู้รับอนุญาตกว่า 10,000 ราย แสดง QR Code คู่กับเครื่องหมายมาตรฐาน มอก.
​สมอ. แจ้งผู้รับอนุญาตกว่า 10,000 ราย ให้ใช้ QR Code แสดงรายละเอียดข้อมูลสินค้า และข้อมูลในใบอนุญาต คู่กับเครื่องหมายมาตรฐานบนสินค้า เพื่อให้ประชาชนสามารถตรวจสอบสินค้าผ่านมือถือ ก่อนมีผลบังคับใช้ 21 มกราคม 2564 นี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมมีนโยบายเน้นให้หน่วยงานในสังกัดนําระบบอิเล็กทรอนิกส์มาใช้ในกระบวนการทํางาน เพื่ออํานวยความสะดวกในการทําธุรกิจให้แก่ผู้ประกอบการ ตามนโยบาย Ease of Doing Business ของรัฐบาล สมอ. เป็นอีกหนึ่งหน่วยงานที่มีภารกิจด้านการออกใบอนุญาต มอก. ได้นําระบบ e-License มาใช้ในกระบวนการออกใบอนุญาต ล่าสุดให้ สมอ. แจ้งผู้รับอนุญาตแสดง QR Code คู่กับเครื่องหมายมาตรฐาน ซึ่งเป็นไปตาม พ.ร.บ. มาตรฐานผลิตภัณฑ์อุตสาหกรรม และกฎกระทรวงว่าด้วยการกําหนดลักษณะ การทํา วิธีแสดง และการใช้เครื่องหมายมาตรฐานกับผลิตภัณฑ์อุตสาหกรรม พ.ศ. 2563 ที่กําหนดให้ผู้รับอนุญาตทุกราย ต้องแสดงรายละเอียดข้อมูลในใบอนุญาต และข้อมูลเกี่ยวกับสินค้าที่ได้รับใบอนุญาตในรูปแบบอิเล็กทรอนิกส์ คู่กับเครื่องหมายมาตรฐาน ที่สินค้า หรือ สิ่งบรรจุ หีบห่อ สิ่งหุ้มห่อด้วยก็ได้ โดยให้เห็นได้ง่ายและชัดเจน ซึ่งจะมีผลบังคับใช้ตั้งแต่วันที่ 21 มกราคม 2564 เป็นต้นไป ทั้งนี้ เพื่อให้ประชาชนสามารถตรวจสอบได้ว่า สินค้าดี มีคุณภาพ และได้มาตรฐานหรือไม่
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า ปัจจุบันมีผู้ประกอบการที่ได้รับใบอนุญาตจาก สมอ. ทั้งที่เป็นผู้ทําในประเทศ และผู้นําเข้ากว่า 10,000 ราย จํานวนใบอนุญาตกว่า 80,000 ฉบับ ครอบคลุม 750 มาตรฐาน ซึ่งตาม พ.ร.บ.มาตรฐานฯ และกฎกระทรวงฉบับใหม่ กําหนดให้ผู้รับอนุญาตทุกรายจะต้องแสดงรายละเอียดข้อมูลในใบอนุญาต และข้อมูลเกี่ยวกับสินค้าที่ได้รับใบอนุญาตในรูปแบบอิเล็กทรอนิกส์ คู่กับเครื่องหมายมาตรฐานที่สินค้าด้วย สมอ. จึงได้จัดทําเป็น QR Code เพื่อให้ผู้รับอนุญาตนําไปแสดงบนสินค้าที่ได้รับใบอนุญาต ซึ่งจะทําให้ประชาชนสามารถตรวจสอบรายละเอียดของสินค้าได้ง่ายๆ เพียงสแกน QR Code ก่อนตัดสินใจซื้อ รวมทั้ง เป็นข้อมูลในการตรวจสอบหรือร้องเรียนในกรณีที่สินค้าไม่เป็นไปตามมาตรฐานตามที่ระบุไว้
สําหรับการเตรียมความพร้อมในช่วงเวลาเปลี่ยนผ่าน ก่อนถึงวันที่กฎหมายมีผลบังคับใช้ สมอ. ได้จัดให้มีการประชุมชี้แจงผู้รับอนุญาตตามกลุ่มสินค้าประเภทต่างๆ อาทิ ผลิตภัณฑ์เหล็ก เครื่องใช้ไฟฟ้า ไฟฟ้าส่องสว่างและไฟฟ้ากําลัง คอนกรีต วัสดุก่อสร้าง เซรามิก ยานยนต์และโภคภัณฑ์ และของเล่น เป็นต้น ตั้งแต่วันที่ 1 - 24 กันยายน 2563 ณ ห้องประชุม 200 อาคาร สมอ. รวมทั้งสิ้นกว่า 30 รอบ โดยผู้รับอนุญาตสามารถดูรายละเอียด และสมัครเข้าร่วมรับฟังการชี้แจงได้ที่ กองควบคุมมาตรฐาน โทร. 0 2202 3386-7, 0 2202 3398 ในวันและเวลาราชการ และ สมอ. ยังได้บันทึกเทปการประชุมชี้แจงผู้รับอนุญาต และอัพโหลดขึ้นเว็บไซต์ สมอ. ที่ www.tisi.go.th และ www.facebook.com/tisiofficial อีกด้วย นายวันชัยฯ กล่าว
รัฐบาลไทย-ข่าวทำเนียบรัฐบาล-ทำไม? ผู้หญิงถึงสมัครใจมาเรียน รด.เพิ่มมากขึ้น
วันพุธที่ 16 กันยายน 2563
ทําไม? ผู้หญิงถึงสมัครใจมาเรียน รด.เพิ่มมากขึ้น
#กระทรวงกลาโหม
#นักศึกษาวิชาทหาร
รัฐบาลไทย-ข่าวทำเนียบรัฐบาล-ลุยแก้ปัญหาน้ำเพื่อการเกษตร จ.จันทบุรี
วันจันทร์ที่ 24 สิงหาคม 2563
ลุยแก้ปัญหาน้ําเพื่อการเกษตร จ.จันทบุรี
‘รมช.ประภัตร’ ลุยแก้ปัญหาน้ําเพื่อการเกษตร จ.จันทบุรี เร่งขุดลอกอ่างฯ เพื่อเพิ่มพื้นที่เก็บน้ําไว้ในช่วงฤดูแล้ง
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจติดตามสถานการณ์น้ําและแก้ปัญหาภัยแล้งณอ่างเก็บน้ําคลองศาลทรายต.คลองพลูอ.เขาคิชฌกูฏจ.จันทบุรีและอ่างเก็บน้ําคลองปะแกตต.พวาอ.แก่งหางแมวจ.จันทบุรี ว่า
การลงพื้นที่ในวันนี้เพื่อเร่งแก้ไขปัญหาความเดือดร้อนของเกษตกรในพื้นที่ที่ประสบกับภัยแล้งไม่มีน้ําใช้เพื่อการเกษตรทําให้ผลผลิตโดยเฉพาะทุเรียนมังคุดที่เริ่มออกสู่ฤดูกาลเกิดความเสียหายอย่างไรก็ตามสถานการณ์ภัยแล้งและฝนที่ตกน้อยยังส่งผลทําให้ปริมาณน้ําในอ่างเก็บกักน้ํา4อ่างหลักในพื้นที่จังหวัดจันทบุรีมีปริมาณน้ําลดลงมากคือเขื่อนคีรีธารเขื่อนพลวงอ่างเก็บน้ําคลองศาลทราย และอ่างเก็บน้ําคลองพระพุทธ
นายประภัตรกล่าวอีกว่าดังนั้นเพื่อเป็นการแก้ไขปัญหาอย่างเร่งด่วนจึงได้สั่งให้กรมชลประทานขุดลอกอ่างเก็บน้ําเพื่อเพิ่มพื้นที่เก็บน้ําให้มากขึ้นซึ่งพบว่าอ่างเก็บน้ําคลองศาลทรายมีพื้นที่กว่า4,000ไร่มีความจุเก็บกักประมาณ10ล้านลบ.ม.มีลักษณะเป็นอ่างท้องแบนทําให้จุน้ําได้น้อยจึงต้องทําการขุดลอกอ่างเก็บน้ําคลองศาลทรายเพื่อเพิ่มความลึกให้สามารถเก็บกักน้ําเพิ่มขึ้นเพื่อช่วยเหลือพื้นที่การเกษตรคาดว่าหากแล้วเสร็จจะเก็บกักน้ําเพิ่มขึ้นถึง1ล้านลบ.ม.
สําหรับอ่างเก็บน้ําคลองประแกตมีพื้นที่10,000ไร่เศษแต่สามารถเก็บน้ําได้5,000ไร่เนื่องจากเป็นที่ราบสูงเก็บน้ําได้ประมาน60ล้านลบ.ม.มีน้ําไหลเข้าอ่าง140ล้านลบ.ม./ปีในฤดูฝนมีปริมาณน้ําท่ามากแต่เพราะเป็นพื้นที่ลาดชันสูงและไม่มีแหล่งเก็บกักน้ําทําให้น้ําฝนไหลลงท้ายอ่างหากมีการขุดลอกหรือขุดสระสํารองน้ําไว้สําหรับฤดูแล้ง จะช่วยให้เกษตรกรที่อยู่บริเวณอ่างตอนบนจะมีน้ําไว้ในฤดูแล้งทําการเกษตรได้จึงต้องเร่งพัฒนาให้เร็วที่สุดอีกทั้งเพื่อรองรับความต้องการใช้น้ําของภาคอุตสาหกรรมในการพัฒนาเขตพัฒนาพิเศษภาคตะวันออก(EEC)ซึ่งครอบคลุมพื้นที่3จังหวัดคือระยองชลบุรีและฉะเชิงเทราอีกด้วย
นอกจากนี้พื้นที่บริเวณอ่างเก็บน้ําคลองประแกตยังเป็นแหล่งรวมของช้างหลายร้อยตัวจึงมีแนวความคิดว่าจะพัฒนาพื้นที่แห่งนี้เป็นแหล่งท่องเที่ยวโดยพลิกวิกฤตเป็นโอกาสให้คนสามารถอยู่ร่วมกับช้างได้ไม่สร้างความเดือดร้อน
รัฐบาลไทย-ข่าวทำเนียบรัฐบาล-‘จับกัง 1’ ห่วงความเป็นอยู่ภาคแรงงานภูเก็ต มอบ ‘รองปลัด’ ลงพื้นที่เร่งฟื้นฟูอาชีพให้มีงานทำ ก้าวข้ามโควิด -19
วันอาทิตย์ที่ 13 กันยายน 2563
‘จับกัง 1’ ห่วงความเป็นอยู่ภาคแรงงานภูเก็ต มอบ ‘รองปลัด’ ลงพื้นที่เร่งฟื้นฟูอาชีพให้มีงานทํา ก้าวข้ามโควิด -19
รัฐมนตรีว่าการกระทรวงแรงงาน ห่วงใยพี่น้องภาคแรงงานจังหวัดภูเก็ตที่ได้รับผลกระทบจากโควิด -19 มอบหมาย ‘รองปลัดแรงงาน’ ลงพื้นที่เร่งฟื้นฟูอาชีพ ส่งเสริมการมีงานทํา ก้าวข้ามโควิด -19
เมื่อวันที่ 13 กันยายน 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ท่านนายกรัฐมนตรี พล.อ.ประยุทธ์ จันทร์โอชา มีความห่วงใยพี่น้องภาคแรงงานในพื้นที่จังหวัดภูเก็ตโดยเฉพาะภาคท่องเที่ยวและบริการที่ได้รับผลกระทบจากโควิด -19 จึงได้สั่งการให้กระทรวงแรงงานลงพื้นที่เพื่อให้ความช่วยเหลือโดยเร่งฟื้นฟูอาชีพและส่งเสริมการมีงานทําให้แก่ผู้ที่ได้รับผลกระทบจากโควิด -19 ในวันนี้ผมจึงได้มอบหมายให้นางเธียรรัตน์ นะวะมะวัฒน์ รองปลัดกระทรวงแรงงานลงพื้นที่จังหวัดภูเก็ต เพื่อเป็นประธานในพิธีเปิดและให้กําลังใจผู้เข้ารับการฝึกอาชีพให้แก่ประชาชนผู้ได้รับผบกระทบจากโควิด -19 ตามโครงการเพิ่มอาชีพ เพิ่มรายได้ ของสํานักงานจัดหางาน จังหวัดภูเก็ต
ด้านนางเธียรรัตน์ นะวะมะวัฒน์กล่าวเพิ่มเติมว่า ในวันนี้เป็นการฝึกอบรมหลักสูตร” ปักผ้าด้นมือ สไตล์ญี่ปุ่นซาซิโกะ” ให้กับกลุ่มชาวบ้านเกาะนาคา ต.ป่าคลอก อ.ถลาง จ.ภูเก็ต มีผู้เข้าร่วม ทั้งสิ้น 20 คน ซึ่งปัจจุบันประชาชนกลุ่มนี้ช่วงเช้าจะออกไปทําการประมงเพื่อหาปู ในช่วงบ่ายเมื่อมีเวลาว่างจึงใช้ประโยชน์จากตรงนี้มารวมกลุ่มกันฝึกอาชีพปักผ้าด้นมือ สไตล์ญี่ปุ่นซาซิโกะ เพื่อให้มีสินค้าไว้จําหน่ายนักท่องเที่ยว เป็นการสร้างรายได้ให้กับตนเองและครอบครัวนอกจากนี้ สถาบันพัฒนาฝีมือแรงงาน 21 ภูเก็ตยังได้ เปิดการฝึกอบรมอาชีพเสริมให้กับกลุ่มมัคคุเทศก์ และ พนักงานโรงแรม สาขา การเพ้นท์ผ้าปาเต๊ะ การชงกาแฟและเบเกอรี่ ขนมไทย อาหารว่าง เครื่องดื่มยอดนิยม จํานวนกว่า 400 คน เพื่อให้ประชาชนได้รับความรู้ทักษะในการประกอบอาชีพ ต่อไป
สําหรับสถานการณ์ของจังหวัดภูเก็ตในขณะนี้ถือว่าอยู่ในช่วงการฟื้นฟูภายหลังโควิด -19 เริ่มคลี่คลาย ในส่วนของกระทรวงแรงงานเองก่อนหน้านี้ได้วินิจฉัยและอนุมัติจ่ายประโยชน์ทดแทนกรณีว่างงานเนื่องจากเหตุสุดวิสัยโควิด – 19 จํานวน 145,721 ราย อนุมัติสั่งจ่าย 126,307 ราย คิดเป็นเงินมูลค่า 1,466,138,301.45 บาท และมาตรการช่วยคนตกงาน ซึ่งในส่วนของจังหวัดภูเก็ตได้มีการจัดงานนัดพบแรงงานย่อยไปเมื่อช่วงปลายเดือนสิงหาคมที่ผ่านมา มีผู้มาสมัครงานกว่า 3,000 คน ขณะนี้ได้บรรจุงานไปแล้วเกือบ 500 คน และจะทยอยบรรจุที่เหลือต่อไป
นอกจากนี้ รัฐบาล โดยกระทรวงแรงงาน และหน่วยงานที่เกี่ยวข้อง จะกําหนดให้มีการจัดงาน JOB EXPO THAILAND 2020 ขึ้นระหว่างวันที่ 26-28 กันยายน 2563 ณ ศูนย์นิทรรศการและการประชุมไบเทค บางนา ซึ่งมีตําแหน่งงานว่าง จํานวนทั้งสิ้น 1,000,000 อัตรา โดย แบ่งออกเป็นตําแหน่งงานว่างกรมการจัดหางานจํานวน 106,312 อัตรา ตําแหน่งงานต่างประเทศ 112,242 อัตราตําแหน่งงานพาร์ทไทม์ จํานวน 66,881 อัตรา การจ้างงานโดยภาครัฐจํานวน 410,415 อัตรา การจ้างงานตามมาตรการส่งเสริมการมีงานทําให้แก่ผู้สําเร็จการศึกษาใหม่ จํานวน 260,000 อัตรา และตําแหน่งงานที่คาดว่าจะจ้างแรงงานไทยแทนแรงงานต่างด้าว จํานวน 44,150 คน ภายในงานแบ่งเป็นโซนนิทรรศการพระบิดาแห่งมาตรฐานการช่างไทย โซนหน่วยงานภาครัฐ โซนรัฐวิสาหกิจ โซนภาคเอกชน โซนเวที และโซนนิทรรศการ การสาธิต และแนะแนวอาชีพ เป็นต้น
รัฐบาลไทย-ข่าวทำเนียบรัฐบาล-ไฮโดรเจนเปอร์ออกไซด์ (Hydrogen peroxide : H2O2) สามารถทำลายเชื้อไวรัสโควิด-19 ได้หรือไม่ ??
วันพฤหัสบดีที่ 27 สิงหาคม 2563
ไฮโดรเจนเปอร์ออกไซด์ (Hydrogen peroxide : H2O2) สามารถทําลายเชื้อไวรัสโควิด-19 ได้หรือไม่ ??
ไฮโดรเจนเปอร์ออกไซด์ ทําลายเชื้อไวรัสโควิด-19 ได้หรือไม่ ??
Q : ไฮโดรเจนเปอร์ออกไซด์ (Hydrogen peroxide : H2O2) สามารถทําลายเชื้อไวรัสโควิด-19 ได้หรือไม่ ??
A : ไฮโดรเจนเปอร์ออกไซด์ (Hydrogen peroxide:H2O2) ใช้เป็นส่วนผสมของน้ํายาล้างแผลหรือน้ํายาย้อมสีผม ซึ่งควรใช้ในความเข้มข้น 0.5-3% ซึ่งจะสามารถทําลายเชื้อไวรัสโควิด-19 ได้
รัฐบาลไทย-ข่าวทำเนียบรัฐบาล-ข้อดีของการใช้หน้ากากอนามัยแบบผ้าคืออะไร ??
วันพฤหัสบดีที่ 3 กันยายน 2563
ข้อดีของการใช้หน้ากากอนามัยแบบผ้าคืออะไร ??
ข้อดีของหน้ากากอนามัยแบบผ้า ??
Q : ข้อดีของการใช้หน้ากากอนามัยแบบผ้าคืออะไร ??
A : 1.สามารถนําไปซักและนํากลับมาใช้งานใหม่ได้
2.ลดการปนเปื้อนละอองฝอยจากการไอ จาม
3.ช่วยประหยัดเงิน
4.ไม่เพิ่มปริมาณขยะ
5.กรองฝุ่นละอองขนาดใหญ่ได้
6.ลดการขาดแคลนหน้ากากอนามัย
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมสนามบินนานาชาติอู่ตะเภา สร้างความมั่นใจให้กับผู้โดยสารที่ใช้สนามบินอู่ตะเภา ในมาตรการป้องกันโควิด-19 ที่มีมาตรฐานสากล
วันจันทร์ที่ 24 สิงหาคม 2563
นายกรัฐมนตรีตรวจเยี่ยมสนามบินนานาชาติอู่ตะเภา สร้างความมั่นใจให้กับผู้โดยสารที่ใช้สนามบินอู่ตะเภา ในมาตรการป้องกันโควิด-19 ที่มีมาตรฐานสากล
นายกรัฐมนตรีตรวจเยี่ยมสนามบินนานาชาติอู่ตะเภา เน้นย้ําเจ้าหน้าที่ปฏิบัติตามมาตรการตรวจคัดกรองผู้โดยสารระหว่างประเทศขาเข้าทุกเที่ยวบินอย่างเข้มงวด สร้างความมั่นใจให้ผู้โดยสารที่ใช้สนามบินฯ ถึงมาตรการป้องกันโควิด-19 ที่มีมาตรฐานสากล
วันนี้ (24 ส.ค. 63) เวลา 13.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะรัฐมนตรี ประกอบด้วยนายวิษณุ เครืองาม รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจําสํานักนายกรัฐมนตรี ได้เดินทางมายังอาคารที่พักผู้โดยสาร แห่งที่ 2 การท่าอากาศยานนานาชาติอู่ตะเภา ตําบลพลา อําเภอบ้านฉาง จังหวัดระยอง โดยมี พลเรือโท กฤชพล เรียงเล็กจํานงค์ ผู้อํานวยการท่าอากาศยานอู่ตะเภา และเจ้าหน้าที่ที่เกี่ยวข้องให้การต้อนรับ
นายกรัฐมนตรีได้ตรวจเยี่ยมศูนย์ปฏิบัติการภาวะฉุกเฉิน (EOC) ที่จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยาน ให้การสนับสนุนช่วยเหลือการปฏิบัติงานของส่วนราชการที่เกี่ยวข้อง ในการคัดกรองผู้เดินทางเข้าประเทศที่ผ่านเข้ามาคัดกรองตามระบบ ตรวจคนเข้าเมือง และกระทรวงสาธารณสุข วางแผนระบบควบคุม ติดตาม การเคลื่อนย้าย การระวังป้องกัน การรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการ รวมถึงการประสานงานและประชาสัมพันธ์ ทําความเข้าใจกับผู้โดยสารที่เดินทางมาจากต่างประเทศ พร้อมได้เน้นย้ําให้เจ้าหน้าที่ปฏิบัติตามมาตรการตรวจคัดกรองผู้โดยสารระหว่างประเทศขาเข้าทุกเที่ยวบินอย่างเข้มงวด ตรวจวัดอุณหภูมินักท่องเที่ยวทุกคน เพื่อความปลอดภัย สร้างความมั่นใจให้กับผู้โดยสารที่ใช้สนามบินอู่ตะเภาถึงมาตรการป้องกันการแพร่ระบาดเชื้อไวรัสโควิด-19 ที่มีมาตรฐานสากล และมีประสิทธิภาพสูง พร้อมให้กําลังใจในการปฏิบัติงานของเจ้าหน้าที่ในพื้นที่ด้วย
.............
กลุ่มประชาสัมพันธ์และเผยแพร่ สํานักโฆษก